શ્રીસૂક્ત લક્ષ્મીજીને પ્રસન્ન કરવાના ઉપાયોમાં સૌથી શ્રેષ્ઠ તથા ઉત્તમ ઉપાય છે. જે કોઈ ભક્ત માની ચાંદી કે સોનાની મૂર્તિ કે માનાં કોઈ ચિત્ર આગળ શ્રીસૂક્તનો નિયમિત પાઠ કરે છે તે ભક્ત ખૂબ ટૂંક સમયમાં ધનવાન બનવો શરૂ થાય છે. જેમ દૂધમાં સાકર મેળવવાથી દૂધ મીઠું થાય છે તેમ શ્રીસૂક્તના નિયમિત શ્રદ્ધાયુક્ત પઠનથી જે તે ભક્ત મા મહાલક્ષ્મીની અપાર કૃપા મેળવવા માટે ભાગ્યશાળી બને છે. ખરેખર, જે ને ગરીબી ગમતી નથી, દરિદ્રતા ઉપર પુષ્કળ નફરત છે. તેણે ખૂબ શ્રદ્ધાથી શ્રીસૂક્તના પાઠ કરવા જોઈએ. ધનવાન બનવા આ ધનતેરશથી કે કોઈ પણ શુક્રવારથી શ્રીસૂક્તના પાઠ શરૂ કરો. જુઓ પછી મા લક્ષ્મીની અપાર કૃપા.